Pühapäeval toimuvale lumememmede meisterdamisele registreerus mõne päeva jooksul üle 40 võistkonna. Registreerunute seas oli koole, peresid, lasteaedu ja sõpru, kes lihtsalt tahavad lõbusalt aega veeta lumes. Võrreldes eelmise aastaga,  kui valmistati kokku 27 imelist lumememme, on üritus kogunud kõvasti populaarsust ja seda näitab ka osavõtjate huvi antud lumepeo vastu. Lumememmed jäävad kõigile imetlemiseks kuniks ilmaolud seda lubavad.